ไม่มีใครอยากฆ่าลูกตัวเอง พ่อเฒ่าอุดรฯ โอดทั้งน้ำตา ทนไม่ไหวถูกไล่ฟัน
พ่อเฒ่าเมืองอุดรฯ สุดทน ลูกชายขี้เมาอาละวาด ชอบไถเงินไปกินเหล้า พอไม่มีให้ ก็ไม่พอใจ ใช้ฝ่ามือตบหัวหลายครั้ง แถมคว้ามีดสปาต้าไล่ฟัน พ่อเฒ่าวิ่งหนี ก่อนคว้ามีดปลายแหลมแทงสวน 4 แผล ดับคาบ้าน โอดทั้งน้ำตา ไม่มีใครอยากฆ่าลูกตัวเอง แต่ทนไม่ได้ถูกไล่ฟัน ,เมื่อเวลา 10.00 น. วันที่ 3 กุมภาพันธ์ พ.ต.ท.ธานินทร์ อินทร์กอง พงส.สภ.กุดจับ จ.อุดรธานี ได้รับแจ้งเหตุมีคนถูกแทงเสียชีวิต ที่หน้าบ้านหลังหนึ่งใน ต.ขอนยูง จึงพร้อมด้วย พ.ต.อ.ธนานันท์วิชญ์ ศรีบุญเรือง ผกก.สภ.กุดจับ พ.ต.ท.ปรัชญา สนิทวงศ์ชัย รอง ผกก.ป. พ.ต.ท.วีระชัย ไชยคำหาญ สว.สส. พ.ต.ท.สันต์ ถานันตะ สวป. พ.ต.ท.ศักดิ์สิทธ์ ฤทธิ์มหา สวป.สภ.กุดจับ เจ้าหน้าที่ รพ.กุดจับ ออกไปตรวจสอบ ,ที่เกิดเหตุพบชาวบ้านจำนวนมากมายืนมุงดุ ต่างวิพากษ์วิจารณ์กันต่างๆ นานา ที่หน้าบ้านพบศพ นายโอ๊ต (นามสมมติ) อายุ 41 ปี นอนหงายจมกองเหลืออยู่ที่พื้นดิน สวมเสื้อยืดแขนยาวสีฟ้า กางเกงขาสั้นสีเทา จากการชันสูตรพบ ถูกแทงด้วยอาวุธมีดบริเวณใต้ไหปลาร้าข้างซ้าย 1 แผล ใต้ราวนมซ้าย 1 แผล บริเวณท้อง 2 แผล รวม 4 แผล ใกล้กันพบมีดปลายแหลมยาวประมาณ 1 ฟุต เปื้อนเลือดวางอยู่ที่พื้น จึงเก็บไว้เป็นหลักฐาน ,ส่วนผู้ก่อเหตุ ทราบชื่อ นายดอน (นามสมมติ) อายุ 77 ปี พ่อของผู้ตาย หลังก่อเหตุไม่ได้หนีไปไหน ยืนรอมอบตัวกับตำรวจอยู่ในที่เกิดเหตุ พร้อมให้การว่า ตนอาศัยอยู่กับผู้ตาย 2 คน ซึ่งมีอาชีพทำนา และรับจ้าง ผู้ตายเป็นโสด มีอาชีพรับจ้างทั่วไป ทำงานได้เงินมาก็นำไปซื้อเหล้าดื่ม พอเมากลับมาบ้านก็จะดุด่า และทำร้ายตนเป็นประจำ ถ้าวันไหนไม่มีเงิน ก็จะมาขู่เอาเงินกับตนไปซื้อเหล้าดื่ม ซึ่งตนก็ได้แต่อดทน เพราะว่ารักลูก หวังว่าสักวันลูกจะเลิกดื่มเหล้า และหันมาเป็นคนดี ,นายดอน เผยต่อว่า ก่อนเกิดเหตุ เช้าวันนี้ผู้ตายไปดื่มเหล้ากับเพื่อนจนเมา แล้วได้เดินกลับมาบ้าน มาขู่ขอเงินตนไปซื้อเหล้าดื่มอีก แต่ตนไม่มีเงินให้ และเห็นว่าผู้ตายเมามากแล้ว จึงบอกให้นอน ทำให้ผู้ตายไม่พอใจ ใช้มือตบศีรษะตนหลายครั้ง พร้อมกับเอามีดสปาต้ามาขู่เอาเงินกับตน แต่ตนไม่ให้ ผู้ตายจึงใช้มีดสปาต้าไล่ฟัน ตนจึงวิ่งหนีเข้าไปในบ้าน และคว้ามีดปลายแหลมมาขู่ให้หยุด แต่ผู้ตายไม่ยอมหยุด เดินปรี่เข้ามาหวังจะฟันตน ทำให้ตนตัดสินใจแทงสวนไป 4 แผล ก่อนลูกจะวิ่งออกมาหน้าบ้านและล้มลงขาดใจตายคาที่ ,ไม่มีใครอยากฆ่าลูกตัวเองหรอก เพราะพ่อแม่ทุกคนรักลูกดั่งแก้วตา ถึงลูกจะเป็นคนยังไงก็รัก ลูกเมามาขู่ทำร้ายก็อดทนมาตลอด หวังสักวันว่าลูกจะเลิกดื่มเหล้า กลับตัวเป็นคนดี เพราะจะได้ฝากผีฝากไข้ยามแก่เฒ่า แต่วันนี้ถูกลูกเอามีดไล่ฟันจนทนไม่ได้ จึงได้คว้ามีดแหลมแทงสวนจนตาย หลังลูกตายก็รู้สึกเสียใจ เพราะไม่ได้ตั้งใจฆ่าลูก นายเชื้อชาย ระบายความอัดอั้นทั้งน้ำตา ,เบื้องต้นเจ้าหน้าที่ตำรวจแจ้งข้อหา ฆ่าผู้อื่น ควบคุมตัวพร้อมมีดของกลางไปโรงพัก เพื่อดำเนินคดีตามกฎหมาย ต่อไป.
พ่อเฒ่าเมืองอุดรฯ สุดทน ลูกชายขี้เมาอาละวาด ชอบไถเงินไปกินเหล้า พอไม่มีให้ ก็ไม่พอใจ ใช้ฝ่ามือตบหัวหลายครั้ง แถมคว้ามีดสปาต้าไล่ฟัน พ่อเฒ่าวิ่งหนี ก่อนคว้ามีดปลายแหลมแทงสวน 4 แผล ดับคาบ้าน โอดทั้งน้ำตาไม่มีใครอยากฆ่าลูกตัวเอง
พ่อฆ่าลูก,พ่อเฒ่า,อุดรธานี,ลูกเมา,อาละวาด,ทำร้ายพ่อ,กุดจับ,ชันสูตร,เมาอาละวาด,มีดไล่ฟัน,ลูกทำร้ายพ่อ,รอมอบตัว,ข่าว,ข่าวอาชญากรรม,ข่าวทั่วไทย,ข่าวภูมิภาค,ไทยรัฐออนไลน์